Diari Oficial de la Generalitat Valenciana


Sumari del DOGV 9950, del 03-10-2024 (2024/10792)

ACORD d’1 d’octubre de 2024, del Consell, pel qual s'autoritza una transferència de crèdit del capítol 4, programa pressupostari 457A00 «Foment de l'Activitat esportiva», per a la creació de dos noves línies de subvenció en el mateix capítol i programa pressupostari, de la Presidència de la Generalitat, per import global de 240.000 euros (Exp. 18.007/24).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10789

CVE
:   PNTS-V-2558-50554

Data del document
:   01-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Mitjançant el Decret 11/2024, de 10 de setembre, del Consell, s’aproven les bases reguladores i la concessió directa de subvencions a esdeveniments esportius d'especial interés per a la Comunitat Valenciana, concretament, a les entitats que organitzen la Copa Faulcombridge - ATP Challenger 125 - Open Ciutat de València, un dels esdeveniments dobles de tenis d'alt nivell més importants d'Espanya i el Torneig Preolímpic d'Handbol Femení, campionat classificatori que atorga les últimes places per als Jocs Olímpics de París, organitzats respectivament, pel Club de Tenis València i la Federació d'Handbol de la Comunitat Valenciana.

En este cas l'interés públic que concorre és la necessitat de coadjuvar en el foment i promoció de grans esdeveniments esportius d'interés públic que es desenrotllen en el nostre territori, en els quals la Generalitat juga un paper fonamental donant suport a la seua organització. D'igual forma, l'interés públic d'estos esdeveniments esportius radica en l'enfortiment de les estructures organitzatives de l'esport en la Comunitat Valenciana i dels i les esportistes referents d'eixes modalitats esportives, així com en la repercussió de la seua celebració en múltiples àmbits.

Per tot això i atenen al caràcter excepcional de les ajudes i acreditant-se les raons d'interés públic, social i humanitari a què es refereix l'article 168.1.c) de la Llei 1/2015, d'hisenda pública, del sector públic instrumental i de subvencions, la Presidència de la Generalitat proposa la creació de dos noves línies de subvenció de concessió directa S1802 “Torneig Preolímpic d'Handbol Femení” i S1803 “Copa Faulcombridge-ATP Challenger 125” per import de 140.000 i 100.000 euros, respectivament en el capítol 4 del programa pressupostari 457A00 «Foment de l'Activitat esportiva».

Per al seu finançament, la Presidència de la Generalitat proposa la transferència de disponibilitats existents en el capítol 4, programa pressupostari 457A00 «Foment de l'Activitat esportiva, en la línia de subvenció de concurrència competitiva  S0442 “Esport a l’Escola”,  per import de 100.000 euros i en la línia de concessió directa S0804 “Organització de campionats d'Europa i del Món en màximes categories i competicions de nivell equiparable”, per import de 140.000 euros, després de la renúncia o desistiment en la subvenció prevista en esta última línia, d'algunes entitats beneficiàries, per aspectes organitzatius, organització final per altres seus o per altres entitats, relacionades en l'annex II de la resolució de 2 de setembre de 2024, de la Direcció General d'Esport, de concessió de subvencions nominatives per a l'organització de campionats d'Europa i del món en màximes categories i competicions de nivell equiparable, per a l'any 2024. Estos crèdits no estan afectes a compromisos de despesa i no estan vinculats a finançament condicionat.

A este efecte, i en virtut del que es disposa en els articles 49 i 168.1 C) de la Llei 1/2015 d'Hisenda Pública, del Sector Públic Instrumental i Subvencions i 21 i 23 de la Llei 8/2023 de Pressupostos de la Generalitat per a l'exercici 2024 a proposta de la Consellera d'Hisenda, Economia i Administració Pública, el Consell

ACORDA

*Primer*

Autoritzar modificacions en l'annex de transferències i subvencions corrents de l'aplicació pressupostària W11093913XE53576 G.457A00.4, que suposen:

1. Minorar la dotació de la línia de subvenció de concurrència competitiva S0442 i la de concessió directa de l'art. 168.1.a) Conveni, S0804, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació anterior* | *Modificació* | *Dotació final* |
| S0442 | “Esport a l’Escola” | 752.525,07 | -100.000 | 652.525,07 |
| S0804 | Organització de campionats d'Europa i del Món en màximes categories i competicions de nivell equiparable | 2.935.000,00 | -140.000 | 2.795.000,00 |

  

2. Creació de dos noves línies de subvenció de concessió directa d'acord amb l’article 168.1.c) de la Llei 1/2015 d'hisenda pública, del sector públic instrumental i subvencions, amb el següent detall:

|  |  |  |
| --- | --- | --- |
| Codi de Línia: S1802 | Denominació línia: Torneig Preolímpic d'Handbol Femení. | Cap: 4 |
| Import: 140.000 | Beneficiaris previstos: Real Federació d'Handbol  de la Comunitat Valenciana | |
| Mode de concessió:  Concessió directa article 168.1.C  Publicar dades: si | Descripció i finalitat: Secundar i fomentar l'organització Torneig Preolímpic d'Handbol Femení | |
| Aportació Generalitat no condicionada: 140.000  Aportació externa:                                  Origen:                 Import:  Total finançament afectat | | |

  

|  |  |  |
| --- | --- | --- |
| Codi de Línia: S1803 | Denominació línia: Copa Faulcombridge-ATP Challenger 125 | Cap: 4 |
| Import: 100.000 | Beneficiaris previstos: Club de Tenis València | |
| Mode de concessió:  Concessió directa article 168.1.C  Publicar dades: si | Descripció i finalitat: Organització de la Copa Faulcombridge ATP Challenger 125 – Open Ciutat de València. | |
| Aportació Generalitat no condicionada: 100.000  Aportació externa:                           Origen:                 Import:  Total finançament afectat | | |

  
  

València, 1 d'octubre de 2024

Susana Camarero Benítez

Consellera secretària